**РЕШЕНИЕ № 196-ЧМИ**

**от 28.01.2022 г.**

**ОТНОСНО:** Разглеждане на постъпила жалба от партия ПП „ГЕРБ“ Исперих, представлявана от г-н Христо Аргилов с вх. № 16-1-ЧМИ от 11:40 ч. на 28.01.2022 г. с предмет: Вземане на спешни мерки относно лицето Бюлент Кемал, който според сигнал на жители от селото е всеки ден в кметството на с. Тодорово и който в момента е кандидат за кмет на с. Тодорово. Жалбоподателят моли за намесата на ОИК Исперих, лицето Бюлент Кемал да не стои в кметството без правно основание.

ОИК Исперих, като взе предвид следните обстоятелства:

1. Към 11:40 ч. на 28.01.2022 г. г-н Бюлент Кемал Хасан не е регистриран като кандидат за кмет на кметство с. Тодорово.

2. Не отговарят на истината твърденията в жалбата, че г-н Бюлент Кемал Хасан „все още е в правото си и заема кметския стол“ и че към момента същият „е кандидат за кмет на кметство с. Тодорово“.

На основание чл. 87, ал. 1, т. 22 от ИК и Решение № 62 от 4 април 2019 г. на ЦИК, ОИК Исперих

**Р Е Ш И:**

Оставя жалба с вх. № 16-1-ЧМИ от 28.01.2022 г., с вносител ПП „ГЕРБ“ Исперих, представлявана от г-н Христо Аргилов **без уважение като неоснователна**, поради липса на нарушения на изборния процес.

Решението може да се оспори в тридневен срок от обявяването му пред ЦИК.

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Ценка Иванова \_\_\_\_\_\_\_\_\_

Решението е обявено на …………………. в ……………………..

1. ……………………………
2. ……………………………

Архивирано на